Sny die hoender in porsies en sny die vleis van die bene af. Sny die hoendervleis in klein stukkies en meng dit met die geroomde sampioene. Snipper die spinasie grof, sit dit in ’n plastiekbak en trek kleefplastiek oor. Steek ’n paar gaatjies in die plastiek en stoom die spinasie in die mikrogolf tot net-net verlep. Sit dit in ’n sif of vergiettes en druk met jou hande enige vloeistof uit die spinasie.
KORS : Rol die deeg effens dunner uit en plaas oor die vulsel in die bak. Steek ’n gaatjie in die middel, sny die kante netjies en druk teen die kant vas met ’n vurk. Sny patroontjies uit die oorskiet deeg en rangskik dit op die deeg. Verf met geklitste eiergeel. Bak 25-30 min tot goudbruin.
Maak die pastei, sit skilferkors bo en onder op, of slegs bo, of slegs onder. Jy kan ook die resep maak en die gewone slap pasteideeg oorsit